smcproject/ml-wiki-sentences huggingface dataset:
2007 ജനുവരി 1 -ന് ബൾഗേറിയ യൂറോപ്യൻ യൂണിയന്റെ ഭാഗമായതോടെ ലാറ്റിൻ , ഗ്രീക്ക് എന്നിവയ്ക്ക് ശേഷം യൂറോപ്യൻ യൂണിയനിലെ മൂന്നാമത്തെ ഔദ്യോഗിക അക്ഷരമാലയായി സിറിലിക് മാറി.
ആദ്യ ബൾഗേറിയൻ സാമ്രാജ്യത്തിന്റെ കാലത്ത് എ.ഡി. പത്താം നൂറ്റാണ്ടിൽ പ്രീസ്ലാവ് ലിറ്റററി സ്കൂളിൽ വികസിപ്പിച്ചെടുത്ത ആദ്യകാല സിറിലിക് ലിപിയിൽ നിന്നാണ് സിറിലിക് ലിപി വികസിച്ചത്.
2011-ൽ ഉദ്ദേശം 25.2 കോടി ആൾക്കാർ യൂറേഷ്യയിൽ ഇത് ഔദ്യോഗിക ലിപിയായി തങ്ങളുടെ ദേശീയഭാഷകളിൽ ഉപയോഗിക്കുന്നുണ്ട്.
ഇതിൽ പകുതിപ്പേരും റഷ്യയിലാണ് .
ലോകത്തിൽ ഏറ്റവും കൂടുതൽ ഉപയോഗിക്കപ്പെടുന്ന എഴുത്തുരീതികളിൽ ഒന്നാണിത്.
ഗ്രീക്ക് അൺസിയൽ ലിപിയിൽ നിന്നാണ് സിറിലിക് ഉത്ഭവിച്ചത്.
പഴയ ഗ്ലാഗോലിറ്റിക് ലിപിയിൽ നിന്നും ഓൾഡ് ചർച്ച് സ്ലാവോണിക് ലിപിയിൽ നിന്നും ഗ്രീക്ക് ഭാഷയിലില്ല്ലാത്ത ശബ്ദങ്ങളുടെ അക്ഷരങ്ങൾ സ്വീകരിക്കപ്പെട്ടു.
വിശുദ്ധ സിറിൾ, മെഥോഡിയസ് എന്നീ രണ്ട് സഹോദരന്മാരുടെ ബഹുമാനാർത്ഥമാണ് (ഇവരാണ് ഗ്ലാഗോലിറ്റിക് ലിപി സൃഷ്ടിച്ചത് ) ഈ ലിപിക്ക് സിറിലിക് എന്ന പേരു നൽകപ്പെട്ടത്.
അക്ഷരമാല സിറിലിക് അക്ഷരമാലയിലെ അക്ഷരങ്ങൾ А A Б Be В Ve Г Ge Ґ Ge upturn Д De Ђ Dje Ѓ Gje Е Ye Ё Yo Є Ye Ж Zhe З Ze Ѕ Dze И I І Dotted I Ї Yi Й Short I Ј Je К Ka Л El Љ Lje М Em Н En Њ Nje О O П Pe Р Er С Es Т Te Ћ Tshe Ќ Kje У U Ў Short U Ф Ef Х Kha Ц Tse Ч Che Џ Dzhe Ш Sha Щ Shcha Ъ Hard sign (Yer) Ы Yery Ь Soft sign (Yeri) Э E Ю Yu Я Ya സ്ലാവിക്-ഇതര അക്ഷരങ്ങൾ Ӏ Palochka Ә Cyrillic Schwa Ғ Ayn Ҙ Dhe Ҡ Bashkir Qa Қ Qaf Ң Ng Ө Barred O Ү Straight U Ұ Straight U with stroke Һ He പുരാതന അക്ഷരങ്ങൾ ІА A iotified Ѥ E iotified Ѧ Yus small Ѫ Yus big Ѩ Yus small iotified Ѭ Yus big iotified Ѯ Ksi Ѱ Psi Ѳ Fita Ѵ Izhitsa Ѷ Izhitsa okovy Ҁ Koppa Ѹ Uk Ѡ Omega Ѿ Ot Ѣ Yat അവലംബം ഗ്രന്ഥസൂചിക Ivan G. Iliev.
Short History of the Cyrillic Alphabet.
Plovdiv.
Short History of the Cyrillic Alphabet Bringhurst, Robert (2002).
The Elements of Typographic Style (version 2.5), pp. 262–264.
Vancouver, Hartley Marks.
ISBN 0-88179-133-4 .
Nezirović, M. (1992).
Jevrejsko-španjolska književnost .
Sarajevo: Svjetlost.
[cited in Šmid, 2002] Šmid, Katja (2002).
" Los problemas del estudio de la lengua sefardí PDF (603 KiB ) ", in Verba Hispanica , vol X. Liubliana: Facultad de Filosofía y Letras de la Universidad de Liubliana.
ISSN 0353-9660.
പുറത്തേയ്ക്കുള്ള കണ്ണികൾ Ivan G. Iliev.
Short History of the Cyrillic Alphabet Unicode Code Charts "Cyrillic" PDF (174 KB) Unicode Code Charts "Cyrillic Supplement" PDF (69.8 KB) The Cyrillic Charset Soup overview and history of Cyrillic charsets.
Transliteration of Non-Roman Scripts , a collection of writing systems and transliteration tables History and development of the Cyrillic alphabet
സിറിൻജെറ്റിൻ ഇംഗ്ലീഷ് വിലാസം https://ml.wikipedia.org/wiki/Syringetin
ഒരു തരം ഫ്ളാവനോയ്ഡ് ആയ O- മെഥിലേറ്റെഡ് ഫ്ലാവനോൾ ആണ് സിറിൻജെറ്റിൻ.
ഇത് ചുവന്ന മുന്തിരിപ്പഴത്തിൽ കാണപ്പെടുന്നു.
(വെളുത്ത മുന്തിരിയിൽ കാണപ്പെടില്ല) ലൈസിമചിയ കൺജെസ്റ്റിഫ്ലോറ , വാക്സിനിയം യൂലിജിനോസം (bog billberries) എന്നിവയിലും കാണപ്പെടുന്നു.
ഇത് വീഞ്ഞിൽ കാണപ്പെടുന്ന ഫിനോളിക് സംയുക്തങ്ങളിൽ ഒന്നാണ്.
സിറിൽ റമഫോസ
ദക്ഷിണാഫ്രിക്കയുടെ ഇപ്പോഴത്തെ പ്രസിഡണ്ടാണ് സിറിൽ റമഫോസ (ജനനം 17 നവംബർ 1952).
സിറിൾ മാർ ബാസ്സേലിയോസ് I ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
Cyril Baselios I Cyril Baselios I
മലബാർ സ്വതന്ത്ര സുറിയാനി സഭയുടെ ഇപ്പോഴത്തെ  പരമാധ്യക്ഷനാണ് സിറിൾ മാർ ബസ്സേലിയോസ് മെത്രാപ്പോലിത്താ .
1956 ജൂലൈ 30 ന് പോർക്കുളം മാർ ആദായ് ശ്ലീഹാ ഇടവകയിൽ പോർക്കുളം കൂത്തൂര് ചുമ്മാർ - അമ്മിണി ദമ്പതികളുടെ മകനായി സിറിൾ മാർ ബസ്സേലിയോസ് മെത്രാപ്പോലീത്തായുടെ ജനനം.
പ്രാഥമിക വിദ്യാഭ്യാസത്തിനു ശേഷം ബിരുദ പഠനം പൂർത്തിയാക്കി 1975 ഡിസംബർ 18ന് പോർക്കുളം മാർ ആദായ് ശ്ലീഹാ ദേവാലയത്തിൽ വച്ച് സഭയുടെ 13-ാം മെത്രാപ്പോലീത്താ അയ്യംകുളം പൗലോസ് മാർ പീലക്ക്സിനോസിൽ നിന്ന് ശെമ്മാശ്ശ പട്ടം സ്വീകരിച്ചു.
ഈ ദേവാലയത്തിൽ വച്ചു തന്നെ സഭയുടെ 14-ാം മെത്രാപ്പോലീത്താ കോട്ടപ്പടി കൂത്തൂര് മാത്യുസ് മാർ കൂറിലോസിൽ നിന്ന് 1980 ഫെബ്രുവരി 17 ന് കശീശ്ശാ പട്ടവും സ്വീകരിച്ച് പൗരോഹിത്യ ജീവിതം ആരംഭിച്ചു.
സഭയുടെ വിവിധ ഇടവകകളിൽ വികാരിയായി ദീർഘകാലം സേവനം അനുഷ്ടിച്ചു.
ഏറെ കാലം സഭയുടെ ചെന്നൈ സെന്റ് ജോർജ്ജ് ഇടവകയുടെ വികാരിയായി സേവനം അനുഷ്ഠിച്ചിട്ടുണ്ട്.
സഭയുടെ വിവിധ സഘടനകളുടെ നേതൃത്വ സ്ഥാനങ്ങളും, ഭദ്രാസന ദേവാലയ പുനർനിർമ്മാണ കമ്മിറ്റി സെക്രട്ടറി തുടങ്ങി സഭയുടെ പല ഔദ്യോഗിക സ്ഥാനങ്ങളും അലങ്കരിച്ചു.
2001 മാർച്ച് 3 നമ്പാൻ പട്ടവും മാർച്ച് 10 ന് എപ്പിസ്ക്കോപ്പ പട്ടവും തന്റെ മുൻഗാമിയായ സഭയുടെ 15-ാം മെത്രാപ്പോലീത്താ  പനക്കൽ ജോസഫ് മാർ കൂറിലോസിൽ നിന്ന് സ്വീകരിച്ചു.
തുടർന്ന് 2001 മെയ് 28 ന് ജോസഫ് മാർ കൂറിലോസ് മെത്രാപ്പോലീത്താ സഭയുടെ നേതൃത്വ സ്ഥാനത്തിൽ നിന്ന് വിരമിച്ചതിനെ തുടർന്ന്  സിറിൾ മാർ ബസ്സേലിയോസ് മെത്രാപ്പോലീത്ത  മലബാർ സ്വതന്ത്ര സുറിയാനി സഭയുടെ പരമാധ്യക്ഷനായും 16-ാംമെത്രാപ്പോലീത്തായായും അഭിക്ഷിത്തനായി.
സിറിൾ സി. വെള്ളൂർ
ഇന്ത്യയുടെ മുൻകാല ദേശീയ വോളീബോൾ കളികാരനാണ് സിറിൾ സി. വെള്ളൂർ.
ഇംഗ്ല്ലിഷ് :Cyril C. Valloor.
ഇന്ത്യയെ നിരവധി തവണ അന്തർദേശീയ മത്സരങ്ങളിൽ പ്രതിനിധാനം ചെയ്തിട്ടുള്ള സിറിൾ, സിയോൾ ഏഷ്യൻ ഗെയിംസിൽ ഇന്ത്യയെ വെങ്കല മെഡൽ ജയത്തിലേക്ക് നയിച്ചിട്ടുണ്ട്.
80 കളിൽ സിറിളും ജിമ്മി ജോർജ്ജും  ഉദയകുമാറും കളിച്ചിരുന്നപ്പോൾ ഇന്ത്യ വോളീബോൾ മേഖലയിൽ ഒരു ശക്തിയായിരുന്നു.
കേരള പോലീസിൽ ഡപ്യൂട്ടി കമാൻഡന്റായി ജോലി ചെയ്യുന്നു.
1986 ൽ രാജ്യം അർജ്ജുന അവാർഡ് നൽകു ആദരിച്ചു.
കാലിക്കറ്റ് സർവ്വകലാശാലയിൽ നിന്ന് കായിക അദ്ധ്യപനത്തിൽ ബിരുദം നേടിയിട്ടുണ്ട്.
ഹേമന്ത് കർകരെ ഇംഗ്ലീഷ് വിലാസം https://ml.wikipedia.org/wiki/Hemant_Karkare
മുംബൈ ഭീകര വിരുദ്ധസേനയുടെ മേധാവിയായിരുന്നു ഹേമന്ത് കർകരെ (മറാത്തി:हेमंत करकरे) (12 ഡിസംബർ 1954 – 26 നവംബർ 2008).
2008 ലെ മുംബൈ ഭീകരാക്രമണത്തിൽ വെടിയേറ്റ്  മരണപ്പെടുകയയിരുന്നു അദ്ദേഹം.
26 ജനുവരി 2009 ന് ഭാരത സർക്കാർ അദ്ദേഹത്തിന്റെ ധീരതയെ അശോക് ചക്ര ‌നൽകി ആദരിച്ചു.
നേരത്തെ താനെ , വാഷി , പനവേൽ എന്നിവിടങ്ങളിൽ നടന്ന ബോംബുസ്ഫോടന പരമ്പരകളുടെ അന്വേഷണത്തിൽ ഉൾപ്പെട്ടിരുന്ന കർകരെ, 2008 സെപ്റ്റംബർ 29 ന് നടന്ന മലേഗാവ് സ്ഫോടനം അന്വേഷിച്ച സംഘത്തിന്റെ തലവനായിരുന്നു.
മഹാരാഷ്ട്രയിലെ ഒരു ബ്രാഹ്മണ കുടുംബത്തിലാണ്‌ കർകരെയുടെ ജനനം.
നാഗ്പൂരിലെ വിശ്വേശരയ്യ നാഷ്ണൽ ഇൻസ്റ്റിറ്റ്യൂട്ട് ഓഫ് ടെക്നോളജിയിൽ നിന്ന് മെക്കാനിക്കൽ എൻ‌ജിനിയറിംഗിൽ  ബിരുദം കരസ്ഥമാക്കി.
1982 ബാച്ചിൽ പെടുന്ന ഇന്ത്യൻ പോലീസ് സർവീസ് (IPS) ഉദ്യോഗസ്ഥനാണ്‌  ഇദ്ദേഹം.
2008 ൽ മാഹാരാഷ്ട്ര സംസ്ഥാനത്തിൻ കീഴിലുള്ള ഭീകര വിരുദ്ധ സേനയുടെ(Anti-terrorist squad-ATS) മേധാവിയായി.
ഏഴുവർഷം ആസ്ട്രിയയിൽ ഇന്ത്യയുടെ ചാര സംഘടനയായ റോ -ക്ക്(RAW-Research and Analysis Wing) വേണ്ടി പ്രവർത്തിച്ചു.
മുംബൈ പോലീസിലെ മുതിർന്ന മുൻ ഒഫീസർ വൈ.സി. പവാറിന്റെ അഭിപ്രായത്തിൽ പോലീസ് വൃന്ദങ്ങളിൽ  വളരെ സത്യസന്ധനായ ഉദ്യോഗസ്ഥനാണ്‌ കർകരെ.
(ടൈംസ് ഓഫ് ഇന്ത്യ നവം.28,2008).
മുൻ മുംബൈ പോലീസ് കമ്മീഷണർ ജൂലിയോ റബിറേ ടൈംസ് ഓഫ് ഇന്ത്യയിൽ എഴുതിയ ഒരു ലേഖനത്തിൽ കർകരയെ  കുറിച്ച് അഭിപ്രായപ്പെട്ടത്  ഇങ്ങനെയാണ്‌: "മഹാരാഷ്ട്രയിൽ എന്നല്ല ഇന്ത്യയിലെ തന്നെ ഏറ്റവും നല്ല പോലീസ് ഓഫീസർമാരിൽ ഒരാളാണ്‌ കർകരെ".
മലേഗാവ് അന്വേഷണം
2008 സെപ്റ്റംബർ 20 ന്‌ ഗുജറാത്തിലെ മൊദാസയിലും മഹാരാഷ്ട്രയിലെ മലേഗാവിലും ഉണ്ടായ ബോംബ്സ്ഫോടന പരമ്പരയിൽ എട്ടാളുകൾ മരണപ്പെടുകയും 80 പേർക്ക് പരിക്കേൽക്കുകയും ചെയ്തു.
പൊട്ടാത്ത നിരവധി ബോംബുകൾ ഗുജറാത്തിലെ അഹമദാബാദിൽ നിന്ന് കണ്ടെടുക്കുകയുണ്ടായി.
സംസ്ഥാന ഭീകരവിരുദ്ധ സേനയുടെ മുഖ്യനെന്ന നിലയിൽ ഹേമന്ത് കർകരെയാണ്‌ മലേഗാവ് സ്ഫോടനപരമ്പരയുടെ അന്വേഷണത്തെ നയിച്ചത്.
ഒക്ടോബർ ഒടുവിലായി ഭീകര വിരുദ്ധ സേന സംശയിക്കപ്പെട്ട 11 പേരെ അറസ്റ്റ് ചെയ്തു .
ഹിന്ദുത്വ തീവ്രവാദികളാണ്‌ ഈ സ്ഫോടനത്തിന്‌ പിന്നിലെന്ന് ശക്തമായ  ആരോപണം ഉയരുകയുണ്ടായി ഇന്ത്യയിലെ മുസ്ലിംകളെ പ്രിണപ്പിക്കുന്നതിന്റെ ഭാഗമായി കേന്ദ്രസർക്കർ കടുത്ത സമ്മർദ്ദം ചെലുത്തിയതിന്റെ ഫലമായാണ്‌ ഈ അറസ്റ്റ് എന്ന് ബി.ജെ.പിയും ശിവസേനയും മറ്റു ചില ഹിന്ദുത്വ സംഘടനകളും ആരോപിച്ചു.
സംഘപരിവാറിനെ ആക്രമിക്കാനും അവരെ നിയമവിരുദ്ധമായി തടങ്കലിൽ വെക്കാനും പീഡിപ്പിക്കാനും ഭീകരവിരുദ്ധ സേനയെ ഉപകരണമാക്കുകയാണെന്നും ചില ബി.ജെ.പി. , ആർ.എസ്.എസ്. , വി.എച്ച്.പി. നേതാക്കൾ ആരോപിക്കുകയുണ്ടായി .
ദാദറിലെ തന്റെ വസതിയിൽ രാത്രി ഭക്ഷണം കഴിച്ചുകൊണ്ടിരിക്കുമ്പോൾ, ഛത്രപതി ശിവജി ടെർമിനസിൽ (സി.എസ്.ടി) ഭീകരാക്രമണം നടക്കുന്നതായുള്ള ഒരു ഫോൺ കോൾ വന്നു.
ഉടനെ ടെലിവിഷൻ ഓൺ ചെയ്ത്  വാർത്ത ശ്രദ്ധിച്ച അദ്ദേഹം തന്റെ ഡ്രൈവറേയും അംഗരക്ഷകനേയും കൂട്ടി സി.എസ്.ടി. യിലേക്ക് പുറപ്പെട്ടു.
അവിടെന്ന് ബുള്ളറ്റ്പ്രൂഫ് ജാക്കറ്റും ഹെൽമെറ്റും ധരിച്ച് (ഇത് ടെലിവിഷനിൽ ലൈവായി കാണിച്ചിരുന്നു) ഒന്നാം ഫ്ലാറ്റ്ഫോമിലേക്ക് കുതിച്ചു.
പക്ഷേ അവിടെ വിജനമായിരുന്നു.
ഭീകരർ ആസാദ് മൈതാൻ പോലീസ് സ്റ്റേഷനടുത്തുള്ള കാമ ഹോസ്പിറ്റൽ ഭാഗത്തേക്ക് നീങ്ങിയതായുള്ള വിവരമാണ്‌ പിന്നീട് അദ്ദേഹത്തിന്‌ ലഭിച്ചത്.
പോലീസ് സ്റ്റേഷനിൽ വെച്ച് അഡീഷണൽ കമ്മീഷണർ അഷോക് കാംതെ, മുതിർന്ന ഇൻസ്‌പെക്ടർ സലാഷ്കർ എന്നിവരുമായി കർകരെ സംസാരിച്ചു.
ഭീകരരുമായുള്ള ഈ എറ്റുമുട്ടൽ ദുഷ്കരമായതാണെന്ന് അവർ മനസ്സിലാക്കിയിരുന്നു.
കാരണം ഭീകരരുടേ കൈയിൽ അത്യാധുനിക യന്ത്രത്തോക്കുകളും ഗ്രനേഡുകളും ഉണ്ട്  എന്നത് മാത്രമല്ല അവർ നല്ല പരിശീലനം സിദ്ധിച്ചവരുമാണ്‌.
ഈ മൂന്ന് ഓഫീസർമാരും ഏതാനും കോൺസ്റ്റബിൾമാരും കൂടി കാമ ഹോസ്പിറ്റലിന്റെ പിന്നിലൂടെ പോയി.
കാംതെ ഭീകരർക്ക് നേരെ വെടിയുതിർത്തു.
ഭീകരർ ഗ്രനേഡ് കൊണ്ടാണ്‌ തിരിച്ചടിച്ചത് .
കാമയുടെ പിന്നിൽ നിന്ന് പ്രത്യാക്രമണം നടത്തുന്നതിന്‌ പകരം മുൻ‌ഭാഗത്തുകൂടി നീങ്ങുന്നതായിരിക്കും നല്ലതെന്ന് കാംതെ അഭിപ്രായപ്പെട്ടു.
അതു പ്രകാരം കുറച്ച് കോൺസറ്റ്ബിൾമാർ പിൻ‌വശത്ത്  തന്നെ നിലയുറപ്പിക്കുകയും ബാക്കിയുള്ളവർ അഡീഷണൽ പോലീസ് കമ്മീഷണറുടേ ക്വാളിസ് ജീപ്പിൽ കാമയുടെ മുൻ‌വശത്തുള്ള പ്രവേശന കവാടത്തിലേക്ക് പോയി.
പോവുന്നതിനിടയിൽ  ഡ്രൈവറോഡ് തന്നെ ഡ്രൈവ് ചെയ്യാൻ അനുവദിക്കണമെന്ന്  സലാഷ്കർ ആവശ്യപ്പെട്ടു.
ഈ സമയത്ത് ഭീകരർ ഒരു ചുവന്ന കാറിനു പുറകിൽ പതിയിരുന്ന് ആക്രമണം തുടങ്ങിയതായി   ഒരു വയർലസ്സ് സന്ദേശത്തിലൂടെ ഇവർക്ക് വിവരം ലഭിച്ചു.
ക്രൈംബ്രാഞ്ച് ഓഫീസിൽ നിന്ന് തിരിഞ്ഞ്  കോർപറേഷൻ ബാങ്ക് എ.ടി.എം ന്‌ അടുത്തുള്ള  രംഗ് ഭവനിലേക്ക് ചുവന്ന കാറിനെ അന്വേഷിച്ച് നീങ്ങുന്നതിനിടയിൽ ഭീകരർ ഓടുന്നതാണ്‌  അവർക്ക് കാണാൻ കഴിഞ്ഞത്.
കാംതെയും സലാഷ്കറും ഭീകരർക്ക് നേരെ നിറയൊഴിച്ചു.
കൈക്ക് വെടിയേറ്റ ഭീകരന്റെ AK-47 തോക്ക് താഴെ വീണു.
മുബൈ ഭീകരാക്രമണത്തിൽ ജീവനോടെ പിടികൂടിയ ഏക  ഭീകരൻ കസബ് ആയിരുന്നു അയാൾ.
വണ്ടിയിൽ നിന്ന് ഇറങ്ങാൻ മുതിരുമ്പോഴേക്കും മറ്റൊരു ഭീകരനായ ഇബ്രാഹിം ഖാൻ ഇവർക്കെതിരെ തുരുതുരെ വെടിയുതിർത്തു.
അസിസ്റ്റന്റെ പോലീസ് ജാദവ് ഒഴികെ മറ്റു മൂന്നു പേരും മരണമടഞ്ഞു(ടൈംസ് ഓഫ് ഇന്ത്യ 19 ഡിസംബർ 2008).
ഹേമന്ത് കാർകരെ, അഷോക് കാംതെ,സലാഷ്കർ എന്നിവരും മറ്റു ചില പോലീസ് കോൺസറ്റ്ബിൾ‌മാരും  2008 നവംബർ 26 ന്‌ ക്രൈംബ്രാഞ്ച് ഓഫീസിൽ നിന്ന് വിളിപ്പാടെകലെ  സെന്റ് സേവ്യേർസ് കോളേജിന്റെയും രംഗ് ഭവന്റെയും ഇടയിലുള്ള ഇടുങ്ങിയ വഴിയിൽ  ഭീകരരുമായി  ധീരമായി പൊരുതി ജീവൻ വെടിഞ്ഞു.
ചില വിവാദങ്ങൾ മലേഗാവ് സ്ഫോടനത്തിനു പിന്നിൽ പ്രവർത്തിച്ചവരെ നിയമത്തിനു മുന്നിൽ കൊണ്ടുവരാൻ ശ്രമിച്ചതുമായി ബന്ധപ്പെട്ട് ചില ഹിന്ദുസംഘടനകൾക്ക് ഹേമന്ത് കർകരെ അനഭിമതനായിരുന്നു  .
അതിനാൽ തന്നെ ഹേമന്ത് കർകരെയുടെ മരണത്തിന്‌ പിന്നിൽ ചില ദുരൂഹതകളുണ്ടെന്ന് പ്രമുഖ കോൺഗ്രസ് നേതാവും മുൻ മഹാരാഷ്ട്ര മുഖ്യമന്ത്രിയും എം.പി യുമായ എ.ആർ. ആന്തുലെ പാർലമെന്റിൽ ഒരിക്കൽ അഭിപ്രായപ്പെട്ടത് വലിയ വിവാദങ്ങൾക്ക് വഴിമരുന്നിട്ടു.
വിവാദങ്ങളുണ്ടായപ്പോഴും ആന്തുലെ തന്റെ പ്രസ്താവനയിൽ ഉറച്ചു നിൽക്കുകയാണുണ്ടായത്.
2008 ആഗസ്റ്റ് 23 നു  ഇന്ത്യൻ മുജാഹിദ്ദീൻ അയച്ചതെന്ന് പറയപ്പെടുന്ന മെയിലിൽ മുംബൈ എ റ്റി എസ് തലവൻ ഹേമന്ത് കാർക്കറെയ്ക്കും ഗുജറാത്ത് പോലീസ് ഉദ്യോഗസ്ഥൻ പി സി പാണ്ഡേയ്ക്കുമെതിരെ ഭീഷണികളുണ്ടായിരുന്നുവെന്നും പിന്നീട് റിപ്പോർട്ട് ചെയ്യപ്പെട്ടിരുന്നു അതേ വർഷം തന്നെ സെപ്റ്റംബർ 13 നു നടന്ന ഡെൽഹി സ്ഫോഡനത്തിനു മുൻപ് അയച്ച ഇന്ത്യൻ മുജാഹിദ്ദീന്റേതെന്നു കരുതുന്ന ഇ മെയിലിലും മുംബൈ എ റ്റി എസ്സിനെതിരെ പരാമർശങ്ങളുണ്ട് .
ഹേമന്ത് കാർകരെയുടെ കുടുംബത്തിന്‌ നരേന്ദ്ര മോഡി ഒരു കോടി രൂപ നൽകുമെന്ന് പ്രഖ്യാപിച്ചിരുന്നു.
എന്നാൽ ഹേമന്ത് കർകരെയുടെ ഭാര്യ കവിത കർകരെ മോഡിയുടെ ഒരു കോടി തനിക്ക് വേണ്ട എന്നു വ്യക്തമാക്കി.
അതേ സമയം മഹാരാഷ്ട്ര സർക്കാറിന്റെ നഷ്ടപരിഹാര തുക കവിത സ്വീകരിക്കുകയും ചെയ്തു.
എന്നാൽ 2012 ജൂൺ നാലിനു മുംബൈയിൽ നടന്ന പരിപാടിയിൽ കവിതാ കാർക്കറെ നരേന്ദ്രമോഡിയിൽ നിന്നും മൊമന്റോ സ്വീകരിച്ചത് പത്രങ്ങളിൽ വാർത്തയായിരുന്നു ഇതും കാണുക
സന്ദീപ് ഉണ്ണിക്കൃഷ്ണൻ അവലംബം ↑ Archived 20 October 2008 at the Wayback Machine .
↑ ATS chief succumbs to injuries ↑ ↑ 1 2 ↑ 1 2 ↑ ↑ http://www.indianexpress.com/news/im-not-ready-to-believe-that-sadhvi-pragya-thakur-is-a-terrorist/386500/3 ↑ http://timesofindia.indiatimes.com/india/IM-had-plans-to-kill-Karkare-reveals-email/iplarticleshow/7084650.cms ↑ http://indiatoday.intoday.in/story/narendra-modi-ats-chief-hemant-karkare-rss-malegaon-blasts/1/199129.html
ഹേമന്തഹരിതം
Indian Wintergreen എന്ന് ഇംഗ്ലീഷിൽ പേരുള്ള ഈ ചെടി തണുപ്പുകാലത്ത് മറ്റു ചെടികൾ ഇല പൊഴിക്കുമ്പോൾ ഈ ചെടി പച്ചയായി നിൽക്കും.
ജിർഹാപ്, ഗന്ധപുര എന്നും ഇതിന് പേരുകളുണ്ട്.
മൂന്നു മീറ്ററോളം ഉയരം വരുന്ന കുറ്റിച്ചെടിയാണ്.
അനേകം ശാഖകളോടെ വളരുന്നു.
ഇലകൾ 12 സെ.
മീ നീളവും 3 സെ.
പൂക്കൾ വെള്ളനിറമോ മഞ്ഞകലർന്ന വെള്ളനിറമോ ആണ്.
ദ്വിലിംഗ പുഷ്പമാണ്.
ഫലങ്ങൾ മിക്കവാറും വൃത്താകൃതിയാണ്.
നീലനിറമുള്ള ബാഹ്യദളങ്ങളോടു കൂടിയതാണ്.
ഇതിൽ നിന്നെടുക്കുന്ന തൈലം വാതഹരമാണ്.
ടൂത്ത്പേസ്റ്റുകളിലും കൊതുകിനെ നശിപ്പിക്കാനുള്ള മരുന്നുകളിലും ഉപയോഗിക്കുന്നു.
രസം : തിക്തം, കഷായം
ഗുണം : തീക്ഷണം, സ്നിഗ്ദ്ധം
വീര്യം : ഉഷ്ണം
വിപാകം : കടു അവലംബം
കേരള ഭാഷാ ഇൻസ്റ്റിറ്റ്യൂട്ട് ↑ http://www.pfaf.org/user/Plant.aspx?
LatinName=Gaultheria+fragrantissima പുറത്തേക്കുള്ള കണ്ണികൾ ചിത്രങ്ങളും മറ്റു പേരുകളും
ഹേമന്ദ്‌ കനിത്‌കർ Hemant Kanitkar Hemant Kanitkar ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇന്ത്യയുടെ മുൻ ക്രിക്കറ്റ് ബാറ്റ്സ്മാനാണ് ഹേമന്ദ്‌ കനിത്‌കർ (8 December 1942 - 9 June 2015 )ആഭ്യന്തര ക്രിക്കറ്റിൽ ഒന്നര പതിറ്റാണ്ട് നീണ്ട കരിയറുള്ള കനിത്കർ ഇന്ത്യക്കായി രണ്ട് ടെസ്റ്റും കളിച്ചിട്ടുണ്ട്.
ഇന്ത്യൻ താരമായിരുന്ന ഋഷികേശ് കനിത്കർ മകനാണ് .
1974ൽ വെസ്‌റ്റ് ഇൻഡീസിന്റെ ഇന്ത്യൻ പര്യടനത്തിലെ രണ്ട്‌ ടെസ്‌റ്റുകളിലാണ്‌ അദ്ദേഹം കളിച്ചത്‌.
ആൻഡി റോബർട്‌സിന്റെ നേതൃത്വത്തിലുള്ള കരീബിയൻ പടയെ നേരിട്ട ഇന്ത്യയ്‌ക്ക് വേണ്ടി ആദ്യ മത്സരത്തിൽ തന്നെ അദ്ദേഹം 65 റൺസ്‌ നേടി ടോപ്‌ സ്‌കോററായി.
തുടർന്നുള്ള മത്സരങ്ങളിൽ 18,8, 20 എന്നിങ്ങനെയാണ്‌ അദ്ദേഹത്തിന്റെ സ്‌കോർ.
രണ്ട് ടെസ്റ്റുകളിൽ നിന്ന് ഒരു അർധസെഞ്ച്വറി ഉൾപ്പെടെ 111 റൺസാണ് കനിത്കറുടെ അന്താരാഷ്ട്ര ക്രിക്കറ്റിലെ സമ്പാദ്യം.
എന്നാൽ പിന്നീട്‌ ടീമിൽ നിന്ന്‌ ഒഴിവാക്കപ്പെട്ട അദ്ദേഹം ആഭ്യന്തര ക്രിക്കറ്റിൽ തിളങ്ങി.
ഫസ്റ്റ് ക്ലാസ് ക്രിക്കറ്
ആഭ്യന്തര ക്രിക്കറ്റിൽ 87 മത്സരങ്ങളിൽ നിന്ന്‌ 42.78 ശരാശരിയിൽ അദ്ദേഹം 5006 റൺസ്‌ നേടിയിട്ടുണ്ട്‌.
13 സെഞ്ചുറികളും 23 അർധ സെഞ്ചുറികളും ഉൾപ്പെടെയാണിത്‌.
രഞ്‌ജിയിൽ മഹാരാഷ്‌ട്രയുടെ താരമായിരുന്നു.
സൗരാഷ്‌ട്രയ്‌ക്കെതിരെ സെഞ്ചുറിയോടെയാണ്‌ അദ്ദേഹത്തിന്റെ രഞ്‌ജി അരങ്ങേറ്റം.
ഫസ്റ്റ് ക്ലാസ് ക്രിക്കറ്റിൽ വിക്കറ്റ് കീപ്പർ കൂടിയായിരുന്ന കനിത്കറുടെ പേരിൽ 70 ക്യാച്ചുകളും 20 സ്റ്റമ്പിങ്ങുകളും കൂടിയുണ്ട് .
ക്രിക്കറ്റിനു ശേഷം
എഴുപതുകളുടെ അവസാനം കളി അവസാനിപ്പിച്ച അദ്ദേഹം പിന്നീട്‌ മഹാരാഷ്‌ട്രയുടെ പരിശീലകനായും സെലക്‌ടറായും പ്രവർത്തിച്ചിട്ടുണ്ട്‌.
ജൂണിയർ സെലക്ഷൻ പാനലിലും 
അംഗമായിരുന്നു.2015 ജൂൺ 9ന്‌ അന്തരിച്ചു .
അവലംബം ↑ www.mangalam.com ↑ ↑ ↑ .
http://mangalam.pc.cdn.bitgravity.com/sports/news/325656
ഹേമന്തത്തിലെ പക്ഷി ഇംഗ്ലീഷ് വിലാസം https://ml.wikipedia.org/wiki/Hemanthathile_pakshi
എസ്. രമേശൻ രചിച്ച കവിതാ സമാഹാരമാണ്  ' ഹേമന്തത്തിലെ പക്ഷി ' .
കേരള സാഹിത്യ അക്കാദമിയുടെ 2015ലെ കവിതക്കുള്ള അവാർഡ് ഈ സമാഹാരത്തിനായിരുന്നു.
2014ൽ നാഷണൽ ബുക്ക് സ്റ്റാളാണ്   'ഹേമന്തത്തിലെ പക്ഷി' പ്രസിദ്ധീകരിച്ചത്.
പുരസ്കാരങ്ങൾ കേരള സാഹിത്യ അക്കാദമിയുടെ 2015ലെ കനകശ്രീ എൻഡോവ്‌മെന്റ് അവാർഡ് 2015ലെ അബുദാബി ശക്തി അവാർഡ് കവിതയ്ക്കുള്ള പുരസ്കാരം അവലംബം ↑ http://www.mathrubhumi.com/books/news/kerala-sahitya-akademi-awards-1.1830490
ഹേമറ്റൈറ്റ് ഇംഗ്ലീഷ് വിലാസം https://ml.wikipedia.org/wiki/Hematite ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 ഓഗസ്റ്റ് മുതൽ തുടരുന്നു.
പല ഇരുമ്പ് ഓക്സൈഡുകളിലൊന്നായ ഇരുമ്പ്(III) ഓക്സൈഡിന്റെ (Fe 2 O 3 ) ധാതു രൂപമാണ് ഹേമറ്റൈറ്റ് (അമേരിക്കൻ ഇംഗ്ലീഷ്: Hematite; ബ്രിട്ടീഷ് ഇംഗ്ലീഷ്: Haematite) അവലംബം പുറത്തേയ്ക്കുള്ള കണ്ണികൾ Wikimedia Commons has media related to Hematite .
MineralData.org
ഹേമന്ത് മേനോൻ
മലയാള ചലച്ചിത്രരംഗത്ത് പ്രവർത്തിക്കുന്ന ഒരു അഭിനേതാവാണ് ഹേമന്ത് മേനോൻ (born 19 April 1989).2011ൽ ലിവിംഗ് ടുഗെദർ എന്ന ചിത്രത്തിലാണ് അദ്ദേഹമാദ്യമായ് അഭിനയിച്ചത്.
പിന്നീട് ഡോക്ടർ ലൗ (2011), ഓർഡിനറി (2012) ചട്ടക്കാരി , ചാപ്റ്റേഴ്സ് തുടങ്ങിയ  ചിത്രങ്ങളിൽ അഭിനയിച്ചു.
ഇതുവരെ ഏകദേശം 15ലധികം ചലച്ചിത്രങ്ങളിൽ വേഷമിട്ടു.
Filmography Film career നമ്പർ കൊല്ലം ചിത്രം കഥാപാത്രം സഹനടന്മാർ സംവിധാനം കുറിപ്പുകൾ 1 2011 ലിവിംഗ് ടുഗെദർ ഹേമചന്ദ്രൻ ശ്രീലേഖ , മേനക , ശ്രീജിത് വിജയ് ഫാസിൽ ആദ്യചിത്രം 2 2011 ഡോക്ടർ ലൗ റോയ് മാത്യു കുഞ്ചാക്കോ ബോബൻ , ഭാവന , അനന്യ കെ.ബിജു 3 2012 ഓർഡിനറി , ദേവൻ കുഞ്ചാക്കോ ബോബൻ , ആൻ അഗസ്റ്റിൻ , ആസിഫ് അലി സുഗീത് 4 2012 ചട്ടക്കാരി ശശി ഷമ്ന കാസിം സന്തോഷ് സേതുമാധവൻ 1970ലെ ചിത്രത്തിന്റെ പുനർനിർമ്മാണം.
5 2012 അയാളും ഞാനും തമ്മിൽ ജോജോ പൃഥ്വിരാജ് , നരേൻ ലാൽ ജോസ് 6 2012 ചാപ്റ്റേഴ്സ് അൻ വർ ശ്രീനിവാസൻ , നിവിൻ പോളി സുനിൽ ഇബ്രാഹിം 7 2013 ടൂറിസ്റ്റ് ഹോം ജോജോ സുവിധ് കൃഷ്ണ 8 2014 തോംസൻ വില്ല ക്സെവി അനന്യ , ലെന അബിൻ ജേക്കബ് തിർക്കഥ ഡെന്നീസ്‌ ജോസഫ്‌ 9 2014 സെന്റ്രൽ തീയറ്റർ സിദ്ധാർത്ഥ് സിദ്ധാർത്ഥ് ശിവ കാലടി ഓമന അംബിക മോഹൻ കിരൺ നാരായണൻ 10 2014 ആക്ച്വലി ദീപക് അജു വർഗീസ് , ശ്രീനിവാസൻ സ്നേഹ ഉണ്ണികൃഷ്ണൻ ഷൈൻ കുര്യൻ 11 2015 നിർണ്ണായകം ആനന്ദ് ചന്ദ്രശേഖരൻ ആസിഫ് അലി നെടുമുടി വേണു , ടിസ്ക ചോപ്ര വി.കെ. പ്രകാശ് 12 2017 ഗോൾഡ് കോയിൻസ് - സണ്ണി വൈൻ , മീര നന്ദൻ പ്രമോദ് ഗോപാൽ 13 2017 ഒടുവിൽ - തരുഷി ബബിത മാത്യു Musical Album 14 2017 ബോബി - മിയ ,നിരഞ്ജൻ ഷെബി ചൂഘട്ട് 15 2017 പോക്കിരി സൈമൺ ജോമോൻ സണ്ണി വൈൻ ജിജോ ആന്റണി 16 2018 ചാർമിനാർ ആനന്ദ് ഹർഷിക പൂനാച അജിത് സി ലോകേഷ് 17 2018 369 TBA ഷഫീഖ് രഹിം ജഫിൻ ജോയ് നിർമ്മാണത്തിൽ 18 2018 കാന്താരം TBA ജീവിക ഷാൻ കേച്ചേരി നിർമ്മാണത്തിൽ അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ഹേമന്ത് മേനോൻ Hemanth Menon profile on Malayalasangeetham
ഹേമവതി (മേളകർത്താരാഗം) ഇംഗ്ലീഷ് വിലാസം https://ml.wikipedia.org/wiki/Hemavati_(raga)
കർണാടക സംഗീതത്തിലെ 58ആം മേളകർത്താരാഗമാണ് ഹേമവതി ലക്ഷണം,ഘടന ആരോഹണം സ രി2 ഗ2 മ2 പ ധ2 നി2 സ അവരോഹണം സ നി2 ധ2 പ മ2 ഗ2 രി2 സ
ഈ രാഗം ദിശിചക്രത്തിൽ ഉൾപ്പെടുന്നു.
വിജയനാഗരി,ചന്ദ്രരേഖ,ഹംസഭ്രമരിഹേമാംബരി എന്നിവ ആണ് പ്രധാനപ്പെട്ട ജന്യരാഗങ്ങൾ കൃതികൾ കൃതി കർത്താവ് മനദേ മറവദേ കോടീശ്വര അയ്യർ മധുരാംബികയാം മുത്തുസ്വാമി ദീക്ഷിതർ മന്ത്രിണി മതംഗതനയേ മുത്തയ്യ ഭാഗവതർ അവലംബം
സൂക്ഷ്മകൃഷി ഇംഗ്ലീഷ് വിലാസം https://ml.wikipedia.org/wiki/Precision_farming
ആധുനിത സാങ്കേതികവിദ്യയും സ്ഥലത്തിൽനിന്നും ലഭിച്ച വിവരശേഖരവും ഉപയോഗിച്ച് ശരിയായ കാര്യങ്ങളെ ശരിയായ സ്ഥലത്ത്, ശരിയായ സമയത്ത് ചെയ്യുവാനുള്ള ഒരു ആശയമാണ് സൂക്ഷ്മ കാർഷികരീതി അല്ലെങ്കിൽ സൂക്ഷ്മ കൃഷിസമ്പ്രദായം .
കൃത്യത കൃഷി എന്നും ഇതറിയപ്പെടുന്നു.
കുറച്ച് ജലവും കുറച്ച് വളവും കുറച്ച് അധ്വാനവും കൊണ്ട് കൂടുതൽ വിളവുണ്ടാക്കുന്ന ഈ പ്രസിഷൻ സാങ്കേതികത ഇസ്രായേലിന്റെ സംഭാവനയാണ് .
കൃത്രിമ കാർഷികരീതികളും രാസവളം , കീടനാശിനി എന്നിവയുടെ ഉപയോഗം കുറച്ചുകൊണ്ടുമുള്ള കൃഷിരീതിയാണിത്.
ഇതിനായി ചെടികൾക്കാവശ്യമായ വെള്ളവും‌ പോഷകങ്ങളും‌ പരിചരണവും‌ കൃത്യസമയത്ത് കൃത്യമായ അളവിൽ‌ നൽകുന്നു.
ചെടികളെ പ്രത്യേകം തയ്യറാക്കിയ തണൽപ്പുരകളിൽ സൂക്ഷിച്ച് പ്രത്യേക പരിചരണം നൽകി വളർത്തിയെടുക്കുന്നു.
ഇന്ത്യയിൽ തമിഴ്നാട്ടിലും മറ്റും ഇത് വിജയകരമായി നടപ്പാക്കിയിട്ടുണ്ട്.
അവലംബം ↑ ↑ കേരള കർഷകൻ മേയ് 2010 ↑ http://www.livenewage.com/ver01/details/?
TypeID=4 SubNews=2844%5Bപ്രവർത്തിക്കാത്ത+കണ്ണി%5D
സൂക്ഷ്മജീവി
A cluster of Escherichia coli bacteria magnified 10,000 times
മൈക്രോസ്കോപ്പിലൂടെ മാത്രം ദൃശ്യമാകുന്ന ഏകകോശജീവികളേയോ ബഹുകോശജീവികളേയോ സൂക്ഷ്മജീവികൾ എന്നുവിളിക്കുന്നു.
മൈക്രോസ്കോപ്പ് ഉപയോഗിച്ച് 1674 ൽ ആൻറൺ വാൻ ല്യൂവൻഹോക്ക് ഇത്തരം ജീവികളെ നിരീക്ഷിച്ചതോടെയാണ് സൂക്ഷ്മജീവികളെക്കുറിച്ചുള്ള പഠനശാഖയായ സൂക്ഷ്മജീവിശാസ്ത്രം അഥവാ മൈക്രോബയോളജി പ്രചുരപ്രചാരത്തിലായത്.
വളരെ വൈവിധ്യപൂർണമായ ലോകമാണ് സൂക്ഷ്മജീവികളുടേത്.
ബാക്ടീരിയ , ആർക്കിയ എന്നീ വിഭാഗങ്ങളിലെ എല്ലാ ജീവികളും പ്രോട്ടോസോവ വിഭാഗത്തിലെ മിക്ക ജീവികളും സൂക്ഷ്മജീവികളാണ്.
പൂപ്പലുകൾ (ഫംഗസ്) പായലുകൾ (ആൽഗ) റോട്ടിഫറുകൾ എന്നീ വിഭാഗങ്ങളിലുൾപ്പെടുന്ന ചില ജീവികളും സൂക്ഷ്മജീവികളാണ്.
വൈറസുകളെ പൊതുവെ സൂക്ഷ്മജീവികളുടെ ഈ ഗണത്തിൽ പരിഗണിക്കില്ല.
നഗ്നനേത്രങ്ങൾ കൊണ്ട് മനുഷ്യന് കാണാവുന്ന സൂക്ഷ്മജീവികളുടെ വ്യാസം 100 മൈക്രോണാണ്.
100 മൈക്രോണിലും താഴെ വലിപ്പമുള്ള ജീവികളാണ് സൂക്ഷ്മജീവികൾ.
സാധാരണ മൈക്രോസ്കോപ്പുകളിലൂടെ വൈറസ് ഒഴികെയുള്ള സൂക്ഷ്മജീവികളെ നേരിട്ട് നിരീക്ഷിക്കാനാകും.
ജീവമണ്ഡലത്തിന്റെ മിക്കയിടങ്ങളിലും സൂക്ഷ്മജീവികളുണ്ട്.
മണ്ണിലും സമുദ്രത്തിലെ തന്നെ അഗാധഗർത്തങ്ങളിലും ഭൗമനിരപ്പിനുമുകളിൽ അനേകം മൈലുകൾ ഉയരത്തിലെ അന്തരീക്ഷത്തിലും ഇവ കാണപ്പെടുന്നു.
ബഹിരാകാശത്തിൽ പരീക്ഷണാടിസ്ഥാനത്തിൽ രൂപപ്പെടുത്തിയ ശൂന്യതയിലും ഇവ വസിക്കുന്നു.
മണ്ണിനും മണ്ണിനുതൊട്ടടിയിലും കാണപ്പെടുന്ന ബാക്ടീരിയകളിലെ കാർബണിന്റെ അളവ് 5x1017g അഥവാ അമേരിക്കൻ ഐക്യനാടുകളുടെ മൊത്തം ഭാരമായി കണക്കാക്കുന്നു.
ഭൂമിയിലെ സമുദ്രാന്തർഭാഗത്ത് ഏറ്റവും ആഴത്തിലുള്ള മറിയാന ട്രഞ്ചിലും സൂക്ഷ്മജീവികൾ കാണപ്പെടുന്നു എന്ന് ശാസ്ത്രലോകത്ത് തെളിവുകളുണ്ട്.
ഏത് ആവാസവ്യവസ്ഥയിലും വിഘാടകർ ആയി പ്രവർത്തിക്കുന്നത് സൂക്ഷ്മജീവികളായതിനാൽ പദാർത്ഥ പുനഃചംക്രമണത്തിൽ ഇവയ്ക്ക് കാര്യമായ പ്രസക്തിയും പ്രാധാന്യവുമുണ്ട്.
നൈട്രജൻ ചക്രത്തിൽ പങ്കെടുക്കുന്ന ബാക്ടീരിയകളായ റൈസോബിയം, അസറ്റോബാക്ടർ എന്നിവ മണ്ണിന്റെ ഫലപുഷ്ടി വർദ്ധിപ്പിക്കുന്നതിൽ നിർണായക പങ്കുവഹിക്കുന്നു.
ആധുനിക ജനിതക സാങ്കേതിക വിദ്യകളുപയോഗിച്ച് സൂക്ഷ്മജീവികളിൽ നിന്നും ആഹാരവും പാനീയങ്ങളും മരുന്നുകളും വാക്സിനുകളും ഉത്പാദിപ്പിക്കുന്നു.
സസ്യങ്ങളലും ജന്തുക്കളിലും വിവിധതരം രോഗങ്ങളുണ്ടാക്കുന്ന സൂക്ഷ്മജീവികളുമുണ്ട്.
സൂക്ഷ്മജീവികളുടെ പരിണാമം
മൂന്നുമുതൽ നാലുവരെ ബില്യൺ വർഷങ്ങൾക്കുമുമ്പ് ഒറ്റക്കോശമുള്ള ജീവികളായാണ് ഭൂമുഖത്ത്  ആദ്യസൂക്ഷ്മജീവികൾ രൂപപ്പെട്ടത്.
തുടർന്ന് നാളുകളോളം പരിണാമപ്രക്രിയ നിശ്ചലമായിരുന്നു.
പ്രീകാമ്പ്രിയൻ ഇയോണിൽ തുടർന്നുള്ള മൂന്നുബില്യൺ വർഷത്തേയ്ക്ക് മൈക്രോസ്കോപ്പിക് ജീവികൾ മാത്രമേ ഉണ്ടായിരുന്നുള്ളൂ.
അതിനാൽത്തന്നെ ഭൗമചരിത്രത്തിന്റെ സിംഹഭാഗവും സൂക്ഷ്മജീവികൾ കൈയടക്കി.
220 ദശലക്ഷം വർഷങ്ങൾക്കുമുമ്പുള്ള ആംബറിൽ ബാക്ടീരിയ, ആൽഗ, ഫംഗസ്  എന്നിവയെ കണ്ടെത്തിയത് ട്രയാസിക് പീരീഡിനുശേഷം വളരെ ലഘുവായ മാറ്റങ്ങളേ ഇവയ്ക്ക് വന്നിട്ടുള്ളൂ എന്ന് തെളിയിക്കുന്നു.
സൂക്ഷ്മജീവികൾക്ക് താരതമ്യേന വളരെ വേഗത്തിലുള്ള പരിണാമനിരക്കാണുള്ളത്.
മിക്ക സൂക്ഷ്മജീവികൾക്കും വളരെപ്പെട്ടെന്ന് വിഭജിക്കാനാകും.
ബാക്ടീരിയകൾക്ക്, വ്യത്യസ്ത സ്പീഷീസുകൾ തമ്മിൽത്തന്നെ, കോൻജുഗേഷൻ, ട്രാൻഫോർമേഷൻ, ട്രാൻസ്ഡക്ഷൻ എന്നീ പ്രക്രിയകളിലൂടെ വളരെ വേഗത്തിൽ നേരിട്ട് ജീനുകളെ കൈമാറാനുമാകും.
ഇത്തരത്തിലുള്ള തിരശ്ചീന ജീൻ കൈമാറ്റവും ഒപ്പമുള്ള ഉയർന്ന മ്യൂട്ടേഷൻ നിരക്കും മറ്റുചില ജനിതക വ്യതിയാനസാദ്ധ്യതകളും സൂക്ഷ്മജീവികളെ പ്രകൃതിനിർദ്ധാരണം വഴി വളരെ വേഗത്തിൽ പരിണമിച്ചുവരാനും വൈവിധ്യമാർന്ന ആവാസങ്ങളിൽ ജീവിക്കുന്നതിനും കാരണമാകുന്നു.
സൂപ്പർബഗുകളെ രൂപപ്പെട്ടതും ആധുനിക ആന്റിബയോട്ടിക്കുൾക്ക് പ്രതിരോധം കാണിക്കുന്ന രോഗകാരികളായ ബാക്ടീരിയകൾ രൂപപ്പെട്ടതും ഈ പ്രത്യേകതകൾ കൊണ്ടാണ് എന്നത് മെഡിക്കൽ രംഗത്ത് വലിയ പ്രാധാന്യം കൈവരുത്തിയിട്ടുണ്ട്.
സൂക്ഷ്മജീവിശാസ്ത്രത്തിന്റെ വളർച്ച
ആന്റണി വാൻ ല്യൂവൻഹോക്ക് ആണ് സ്വയം നിർമ്മിച്ച മൈക്രോസ്കോപ്പിലൂടെ ആദ്യമായി സൂക്ഷ്മജീവികളെ നിരീക്ഷിച്ചത്.
അദ്ദേഹത്തിന് സമശീർഷനായിരുന്ന റോബർട്ട് ഹൂക്ക് സൂക്ഷ്മജീവികളുടെ ജീവനത്തെക്കുറിച്ച് മൈക്രോസ്കോപ്പിലൂടെ നിരീക്ഷിക്കുകയും 1665 ൽ മൈക്രോഗ്രാഫിയ എന്ന പുസ്തകത്തിൽ ഈ നിരീക്ഷണഫലങ്ങൾ രേഖപ്പെടുത്തികയും സെൽ അഥവാ കോശം എന്ന പദം ആദ്യമായി മുന്നോട്ടുവയ്ക്കുകയും ചെയ്തു.
‌
സൂപ്പിലെ സൂക്ഷ്മജീവികളെ തിളപ്പിക്കുന്നതുവഴി നശിപ്പിക്കാം എന്ന കണ്ടെത്തൽ നടത്തിയത് ലസാരോ സ്പല്ലാൻസി എന്ന ശാസ്ത്രജ്ഞനാണ്.
വായുവുമായി സമ്പർക്കത്തിലെത്താതെ പുതുതായി ഇത്തരം വസ്തുക്കളിൽ സൂക്ഷ്മജീവികൾ പ്രത്യക്ഷപ്പെടുന്നില്ലെന്നും അദ്ദേഹം കണ്ടെത്തി.
സൂക്ഷ്മജീവികളുമായി ബന്ധപ്പെട്ട സുപ്രധാനപരീക്ഷണനിരീക്ഷണങ്ങൾ നടത്തിയത് ലൂയി പാസ്ചറാണ്.
സൂപ്പിനെ തിളപ്പിച്ച് സൂക്ഷ്മജീവികളുടെ സാന്നിദ്ധ്യം ഒഴിവാക്കിയതിനുശേഷം ഫിൽട്ടർ മൂടികൾ ഉള്ളതും ഇല്ലാത്തുമായ വ്യത്യസ്ത പാത്രങ്ങളിൽ സൂക്ഷിച്ചു.
ഫിൽട്ടറുള്ള പാത്രത്തിലെ ഭക്ഷ്യാവശിഷ്ടത്തിൽ സൂക്ഷ്ജീവികൾ രൂപപ്പെട്ടില്ല.
മൂടിവയ്ക്കാത്ത പാത്രങ്ങളിൽ സൂക്ഷ്മജീവികൾ പ്രത്യക്ഷപ്പെട്ടത് പാത്രത്തിനുപുറത്തുനിന്ന് രേണുക്കളായോ പൊടിപടലങ്ങളിലൂടെയോ എത്തിയതിനാലാണ് എന്നദ്ദേഹം അനുമാനിച്ചു.
1876 ൽ റോബർട്ട് കോക്ക് എന്ന ശാസ്ത്രജ്ഞൻ സൂക്ഷ്മജീവികൾ രോഗമുണ്ടാക്കുമെന്ന് തെളിയിച്ചു.
ആന്ത്രാക്സ് രോഗബാധിതരായ കന്നുകാലികളുടെ രക്തത്തിൽ ബാസില്ലസ് ആന്ത്രാസിസ് എന്ന ബാക്ടീരിയകളുടെ സാന്നിദ്ധ്യം അദ്ദേഹം കണ്ടെത്തി.
രോഗബാധിതമായ കന്നുകാലിയുടെ ശരീരത്തിലെ രക്തഘടകങ്ങൾ രോഗമില്ലാത്തവയിൽ കുത്തിവയ്പിച്ച് രോഗബാധയുണ്ടാക്കി.
പോഷകമാധ്യമത്തിൽ വളർത്തിയ ബാക്ടീരിയയെ കുത്തിവച്ചാലും രോഗമുണ്ടാക്കാമെന്ന് അദ്ദേഹം തെളിയിച്ചു.
ഈ പഠനങ്ങളുടെ അടിസ്ഥാനത്തിൽ സൂക്ഷ്മജീവികളും രോഗങ്ങളുമായുള്ള ബന്ധം വിശദീകരിക്കുന്ന ആശയങ്ങൾ അദ്ദേഹം അവതരിപ്പിച്ചു.
ഇത് കോക്ക്സ് പോസ്റ്റുലേറ്റ് എന്നറിയപ്പെടുന്നു.
സൂക്ഷ്മജീവികളുടെ വർഗീകരണം
ആകാരതാരതമ്യശാസ്ത്രം (മോർഫോളജി), ശരീരശാസ്ത്രം (ഫിസിയോളജി), ജൈവരസതന്ത്രം (ബയോകെമിസ്ട്രി), പരിസ്ഥിതിശാസ്ത്രം (ഇക്കോളജി), ജനിതകശാസ്ത്രം (ജനറ്റിക്സ്) എന്നീ പഠനമേഖലകളിലെ സങ്കേതങ്ങളാണ് സൂക്ഷ്മജീവിവർഗീകരണത്തിന് വ്യാപകമായി ഉപയോഗിക്കുന്നത്.
ശരീരധർമശാസ്ത്രം (ഫിസിയോളജി), ജനിതകശാസ്ത്രം (ജനറ്റിക്സ്) എന്നീ പഠനമേഖലകളുപയോഗിച്ചുള്ള സൂക്ഷ്മജീവികളുടെ വർഗീകരണം എപ്പോഴും പ്രായോഗികമല്ല.
ഫൈലോജനറ്റിക് മാർക്കറുകൾ ഉപയോഗിച്ചുള്ള പരിണാമപരമായ ബന്ധം വിവിധ സൂക്ഷ്മജീവിവിഭാഗങ്ങൾ തമ്മിലുള്ള പാരസ്പര്യമോ വ്യത്യാസമോ കണ്ടെത്തുന്നതിന് പര്യാപ്തമല്ല.
ആറുകിങ്ഡം വർഗീകരണരീതിയിൽ എല്ലാ കിങ്ഡങ്ങളിലും സൂക്ഷ്മജീവികൾക്ക് സ്ഥാനമുണ്ട്.
വൈവിധ്യപൂർണവും സങ്കീർണവുമായ വിവിധ വർഗീകരണമാർഗങ്ങൾ സൂക്ഷ്മജീവികളുടെ വർഗീകരണത്തിനുപയോഗിക്കുന്നു.
കോശത്തിൽ നിയതമായ മർമ്മ (ന്യൂക്ലിയസ്)മില്ലാത്ത പ്രോകാരിയോട്ട് വിഭാഗത്തിലും കോശത്തിൽ നിയതമായ മർമമുള്ള യൂക്കാരിയോട്ട് വിഭാഗത്തിലും സൂക്ഷ്മജീവികളുണ്ട്.
പ്രോകാരിയോട്ടുകൾ
പ്രോകാരിയോട്ടുകളായ ബാക്ടീരിയ , ആർക്കിയ എന്നീ രണ്ട് കിങ്ഡങ്ങളിലും ഉൾപ്പെടുന്നവ പൊതുവേ സൂക്ഷ്മജീവികളാണ്.
ഇവയുടെ കോശങ്ങൾക്ക് നിയതമായ മർമമോ സ്തരങ്ങളാലാവരണം ചെയ്യപ്പെട്ട കോശാംഗങ്ങളോ ഇല്ല.
ഇവ മിക്കവയും ഏകകോശജീവികളാണ്.
മിക്സോബാക്ടീരിയ വിഭാഗത്തിലുൾപ്പെടുന്നവ അവയുടെ ജീവിതചക്രത്തിനിടയിൽ സങ്കീർണമായ കോളനികൾ രൂപപ്പെടുത്തുന്നുണ്ട്.
ഭൂമിയിൽ ഏറ്റവുമധികം കാണപ്പെടുന്നതും ഏറ്റവും വൈവിധ്യപൂർണമായതും പ്രോകാരിയോട്ടുകളാണ്.
+140 ഡിഗ്രി സെൽഷ്യസ് താപനിലയിൽവരെ പ്രോകാരിയോട്ടുകൾ വസിക്കുന്നു.
ജലം, മണ്ണ്, അന്തരീക്ഷം, ഇതര ജീവികളുടെ ദഹനവ്യൂഹം , ഉഷ്ണജലപ്രവാഹങ്ങൾ (ഹോട്ട് സ്പ്രിംഗുകൾ), ഭൗമോപരിതലത്തിനടിയിലെ വളരെ ആഴത്തിലുള്ള പാറകൾ എന്നിവയിലെല്ലാം ഇവയുടെ സാന്നിദ്ധ്യമുണ്ട്.
ഭൂമിയിലെ ജൈവപിണ്ഡത്തിന്റെ (ബയോമാസ്) പകുതിയോളം അഥവാ 5*10 30 ഓളം പ്രോകാരിയോട്ടുകളാണ്.
പ്രതിവർഷം 1.7*10 30 പ്രോകാരിയോട്ടുകോശങ്ങളാണ് രൂപപ്പെടുന്നത്.
തയോമാർഗാരിറ്റ നമീബിയൻസിസ് എന്നയിനം സൂക്ഷ്മജീവിയൊഴിച്ച് മറ്റു ബാക്ടീരിയകളെ നഗ്നനേത്രങ്ങൾക്ക് കാണാനാകില്ല.
ഒറ്റക്കോശമായോ കോശകോളനികളായോ ഇവ കാണപ്പെടുന്നു.